**OBRAZAC 1**

Ministarstvo unutrašnjih poslova

Broj iz evidencije postupaka javnih nabavki: 66/23

Redni broj iz Plana javnih nabavki : 131

Mjesto i datum: 29.12.2023. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23) Ministarstvo unutrašnjih poslova objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**NABAVKA USLUGE ODRŽAVANJA I UNAPREĐENJE SISTEMA SISTEMA VIDEO NADZOR GRANICE I SISTEMA ELEKTRONSKIH SENZORA ZA KONTROLU GRANICE**

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Kao cjelina,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 Ukupna procijenjena vrijednost iznosi 100.000,00 EUR bez uračunatog PDV-a;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet nabavke nije podijeljen na partije iz razloga što održavanja i unapređenje sistema sistema video nadzora i kamera za automatsko očitavanje registarskih oznaka na graničnim prelazima, regionalnim centrima i nacionalnom koordinacionom centru predstavlja jedinstvenu cjelinu i kao takva se ne može podijeliti po partijama.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🞎 ne

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: /

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora: Izvršilac se obavezuje da naručiocu u roku od 15 (petnaest) dana dostavi neopozivu, bezuslovnu i naplativu na prvi poziv Garanciju za dobro izvršenje ugovora na iznos od 10 % od ukupne vrijednosti Ugovora sa rokom važnosti 30 (trideset) dana dužim od ugovorenog roka i koju naručilac može aktivirati u svakom momentu kada nastupi neki od razloga za raskid ovog ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-8):

🞎 odnos cijene i kvaliteta

Vrednovanje ponuda po kriterijumu odnos cijene i kvaliteta, primjenom relativnog (proporcionalnog) metoda vršiće se na sljedeći način:

* parametar najniža ponuđena cijena vrednovaće se na sljedeći način:

Maksimalan broj bodova po ovom parametru je 90.

Maksimalan broj bodova, po ovom parametru dodjeljuje se ponuđaču koji je ponudio najnižu cijenu bez pdv-a, dok se bodovi ostalim ponuđačima, po ovom parametru, dodijeljuju proporcionalno, u odnosu na najnižu ponuđenu cijenu bez pdv-a, po formuli:

 Najniža ponuđena cijena bez pdv-a

Broj bodova = ------------------------------------------------------------------- x 90

 Ponuđena cijena bez pdv-a

Ako je ponuđena cijena 0,00 EUR-a prilikom vrednovanja te cijene po parametru najniža ponuđena cijena uzima se da je ponuđena cijena 0,01 EUR.

* parametar kvalitet vrednovaće se na sljedeći način:

Maksimalan broj bodova po ovom parametru je 10, u okviru kojeg će se bodovati sljedeće:

1. Najkraći ponuđeni rok za izvršenje korektivnog servisa*.............. 10 bodova;*

Maksimalan broj bodova, po parametru najkraći ponuđeni rok za izvršenje korektivnog servisa dodjeljuje se ponuđaču koji je ponudio najkraći rok za izvršenje korektivnog servisa, dok se bodovi ostalim ponuđačima, po ovom parametru, dodijeljuju proporcionalno, u odnosu na najkraći ponuđeni rok za izvršenje korektivnog servisa, po formuli:

 Najkraći ponuđeni rok za izvršenje korektivnog servisa

Broj bodova = ----------------------------------------------------------- x 10

 Ponuđeni rok za izvršenje korektivnog servisa

Ponuđači su dužni da u dijelu, Uslovi u pogledu načina izvršavanja predmeta nabavke, koji se odnosi na drugi uslov- ROK ZA IZVRŠENJE KOREKTIVNOG SERVISA precizno naznače koliki rok za izvršenje korektivnog servisa nude, u odnosu na zahtijevani minimum 6 sati-maksimum 48 sati od trenutka prijave od strane ovlašćenog lica Naručioca putem elektronske pošte ili telefonskim putem (poziv i poruka). Kao osnov za vrednovanje navedenog parametra, uzima se kraći ponuđeni rok za izvršenje korektivnog servisa u odnosu na zahtijevani - minimum 6 sati-maksimum 48 sati od trenutka prijave od strane ovlašćenog lica Naručioca putem elektronske pošte ili telefonskim putem (poziv i poruka).

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

🞎 Engleski jezik za dio ponude koji se odnosi na:

* tehničku specifikaciju
1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 23.01.2024. godine do 10.00 h.

Otvaranje ponuda održaće se dana 23.01.2024. godine u 10.00 h.

Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca, na adresi Bulevar Svetog Petra Cetinjskog broj 22, Podgorica, kancelarija broj 12, kod službenika za javne nabavke;
* preporučenom pošiljkom sa povratnicom na adresi Bulevar Svetog Petra Cetinjskog broj 22, Podgorica, radnim danima od 07 do 15 h, zaključno sa danom 23.01.2024. godine do 10.00 h.
1. **USLOVI ZA AKTIVIRANJE GARANCIJE PONUDE[[9]](#footnote-9)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[10]](#footnote-10)

* Podatke o naručiocu i ponuđaču/izvršiocu;
* Osnov ugovora;
* Predmet ugovora;
* Ugovorenu vrijednost sa pdv-om (ugovorena vrijednost bez pdv-a, vrijednost pdv-a);
* Obaveze naručioca;
* Obaveze izvršioca:

- Aktivnosti na preventivnom održavanju

 Aktivnosti na preventivnom održavanju podrazumijevaju:

Obilazak i provjeru ispravnosti sistema video nadzora i kamera za automatsko očitavanje registarskih oznaka, snimanje stanja kompletnog sistema, ispitivanje i provjeru ispravnosti rada, funkcionalnosti sistema i kablovskih instalacija i čišćenje svih komponenti sistema na graničnim prelazima (GP), regionalnim centrima (RC) i glavnom centru (GC) i to dva puta u toku trajanja ugovora. Po potpisivanju ugovora, ponuđač je dužan da u roku od 15 dana dostavi dinamički plan prvog preventivnog održavanja, koje mora biti realizovano najkasnije 45 dana od dana dostavljanja plana. Drugo preventivno održavanje mora se sprovesti nakon 6 mjeseci od dana završetka prvog preventivnog održavanja. Ponuđač je u obavezi da u roku od 15 dana nakon završenih preventivnih održavanja dostavi detaljan izvještaj o ispravnosti svih dijelova sistema predmetne nabavke, liste preduzetih aktivnosti i evidenciju opreme po lokacijama sa sledeljim podacima: brend, model, serijski broj, inventarni broj i poziciju uređaja. U slučaju detektovanja neispravnosti dijelova sistema, neophodna je odmah obavijestiti ovlašćeno lice Naručioca.

Prilikom ovih obilazaka neophodno je provjeriti funkcionalno stanje svih djelova sistema (hardver,softver, pasivna infrastruktura). Izvršiti čišćenje svih dijelova sistema od prašine i prljavštine (kamere, snimači, UPS-ovi, switchevi, rek ormani, radne stanice, monitori, kao i ostale aktivne i pasivne dijelove sistema). Sve servisne aktivnosti , kao i hitne intervencije, popravke i sl., izvršilac usluga je dužan da odradi prema dokumentaciji i preporukama proizvođača.

* 1. Ponuđač je dužan da obezbijedi od proizvođača opreme svu softversku nadogradnju za instalirane softvere za video nadzor (novi firmware uređaja i nove verzije klijentskog softvera) kao i novi firmware za kamere za automatsko očitavanje registarskih oznaka. Ukoliko postojeće licence ne omogoćavaju softversku nadogradnju, neophodno je da Ponuđač dostavi ponudu za produžetak licenci koja neće biti sastavni dio ovog ugovora. Obaveza ponuđača je instalacija predmetnih nadogradnji kao i testiranje sistema nakon instalacije. Ukoliko se pojave problemi prilikom testiranja, sistem mora biti vraćen u stanje prije nadogradnje softvera.
	2. Fizička promjena pozicije dijelova sistema u okviru iste lokacije na zahtjev Naručioca.
	3. Pravljenje rezervnih kopija konfiguracija softvera i uređaja za video nadzor (backup konfiguracija snimača, kamera, kao i klijentskog softvera).
	4. Konfigurisanje kamera u cilju postizanja optimalnog kvaliteta slike (oštrina fokusa, osvijetljenost i usklađenost scene sa potrebama korisnika) i optimalnog korišćenja skladišnog prostora na serverima.
	5. Pregled spoljašnosti kamera na mehanička oštećenja, pregled RJ45 konektora/modula i 220V/Poe napajanja kamera, pregled veze kamere i auto-iris sočiva, pregled nosača kamera (njegove pričvšćenosti na zid i na kameru, kao i mehaničke ispravnosti).
	6. Provjeru svake kamere pojedinačno (da li je u funkciji i da li pravi snimak na hard disku).
	7. Nakon završetka intervencije, ponuđač je dužan da napiše radni nalog koji će mu potpisati nadležno lice na graničnim prelazima ili centrima. Primjerak radnog naloga dostavlja licu kojeg Naručioc odredi.
	8. Za svaku lokaciju je neophodno uvesti servisnu knjigu u koju ponuđač upisuje sve aktivnosti koje se sprovode na realizaciji ugovora o održavanju.
* Aktivnosti na korektivnom održavanju

 Aktivnosti na korektivnom održavanju podrazumijevaju:

* 1. U slučaju da je za uspostavljanje normalnog režima rada neophodna zamjena opreme, istu obezbjeđuje Naručilac.
	2. Sve servisne aktivnosti , kao i hitne intervencije, popravke i sl., izvršilac usluga je dužan da odradi prema tehničkoj dokumentaciji izvedenog stanja i preporukama proizvođača opreme.
	3. Instalacija dodatnih uređaja i zamjena postojećih na zahtjev Naručioca (nabavka dodatne opreme i uređaja je u nadležnosti Naručioca) i instalaciju odgovarajuće verzije firmvera uređaja i konfigurisanje.
	4. U slučaju uvođenja novih lokacija, instalacija opreme na istim.
	5. Za slučaj većih havarija koje su posljedica prirodnih nepogoda (požari, poplave, atmosferska pražnjenja, i sl.) ponuđač je dužan da izvrši defektažu i sačini predmjer radova za svaki konkretan slučaj i dostavi Naručiocu izvještaj sa predlogom mjera.
	6. Nakon završetka intervencije, ponuđač je dužan da napiše radni nalog koji će mu potpisati nadležno lice na graničnim prelazima ili centrima. Primjerak radnog naloga dostavlja licu kojeg Naručioc odredi.
	7. Za svaku lokaciju je neophodno uvesti servisnu knjigu u koju izvođač upisuje sve aktivnosti koje se sprovode na realizaciji ugovora o održavanju.
* Ugovor o javnoj nabavci koji je zaključen uz kršenje antikorupcijskog pravila ništav je u skladu sa članom 38 Zakona o javnim nabavkama (“Sl.list CG” br. 74/19).
* Primjenu propisa (za sve što nije predviđeno Ugovorom i odredbama ZJN, shodno se primjenjuju odredbe Zakona o obligacionim odnosima i drugih pozitivnih propisa);
* Sudsku nadležnost (saglasnost ugovornih strana da eventualne sporove povodom Ugovora rješavaju sporazumom, u protivnom, ugovara se nadležnost stvarno nadležnog suda u Podgorici).

**Raskid Ugovora:**

Ukoliko jedna od ugovorenih strana ne izvršava svoje ugovorene obaveze iz ovog Ugovora, druga ugovorna strana može raskinuti ovaj Ugovor, uz prethodno pismeno upozorenje druge strane, a sve posljedice eventualnog raskida ovog Ugovora, snosiće ugovorna strana koja nije izvršila svoje obaveze.

Naručilac je obavezan da u slučaju uočavanja propusta u obavljanju posla pisanim putem pozove dobavljača i da putem Zapisnika zajednički konstatuju uzrok i obim uočenih propusta.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Ministarstvo unutrašnjih poslova

Broj: 426/23-76040/2

Mjesto i datum: 29.12.2023. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u otvorenom postupku javne nabavke, za nabavku usluge komunikacionog povezivanja, redni broj 145 iz Plana javne nabavke za 2023. godinu, broj 01-426/23-4132 od 27.01.2023. godine, Izmjene plana br.426/23-4132/3 od 09.03.2023. godine, Izmjena i dopuna broj 2 br. 426/23-20525/2 od 31.03.2023. godine, Izmjena i dopuna broj 3 br. 430/23-1963/2 od 08.05.2023. godine i Izmjena i dopuna broj 4 br. 430/23-5266/1 od 11.12.2023. godine nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca ministar Danilo Šaranović \_\_\_\_\_\_\_\_\_\_\_\_\_

 *s.r.*

Službenica za javne nabavke Marina Marković \_\_\_\_\_\_\_\_\_\_\_\_\_\_\_\_

 *s.r.*

Lice koje je učestvovalo u planiranju javne nabavke Aleksandar Aleksić \_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke Armin Skenderović\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke Jasmin Hadžialijagić \_\_\_\_\_\_\_\_\_

 *s.r.*

Član komisije za sprovođenje postupka javne nabavke Mladen Đurišić \_\_\_\_\_\_\_\_\_\_

 *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-9)
10. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-10)